NaiveNeuron/SloPal huggingface dataset:
V. Veteška, podpredseda NR SR: (2006-12-05):
Potom chcem informovať Národnú radu, že za klub mám jednu písomnú prihlášku, za klub SMER – sociálna demokracia pani poslankyňa Nachtmannová a potom dám možnosť prihlášky ústne k tomuto návrhu zákona. Nech sa páči, pán poslanec.
Laurenčík, Milan, podpredseda NR SR (2020-07-15):
Pani poslankyňa Jana Cigániková.
Muňko, Dušan, poslanec NR SR (2022-05-03):
Pán poslanec, veľmi podrobne si upozornil na to, že tu demokracia už nie je. Páni poslanci, zamyslite sa, kde v Európskej únii sa používa kolúzna väzba tak, ako sa používa u nás. To, čo ste zaviedli, to už keď sa menil Trestný poriadok, už vtedy ste, keď kolúzna väzba bola, bola povedaná, že pri organizovanej skupine musí byť päť mesiacov. Keď nemáte žiadne iné veci, tak snažíte sa opozičného politika dostať do väzby len preto, aby vás nekritizoval za vaše vládnutie, ktoré jednoducho neviete. Povedzte mi, čo ste spravili za tie dva roky pozitívneho na to, aby ste oslovili a aby ste pomohli slovenskému ľudu. Nič. Zrušili ste trinásty dôchodok, zrušili ste veci, vlaky, zrušili ste obedy. To je vaše vládnutie, ktoré na Slovensku máte. Keď zoberiem, že má ísť Fico do kolúznej väzby, tak si pozrite, čo predviedol váš minister, ktorý tu bol päťkrát odvolávaný, vnútra. Čo vyšetrovatelia, tí elitní, ktorí sú z tých nahrávok? Čo správa Slovenskej informačnej služby, ktorá tu bola čítaná predsedom parlamentu? Vás sa to netrklo, že to, čo teraz robíte, že to bude nasledovať aj po voľbách v roku 2023?
Šmilňák, Martin, poslanec NR SR (2023-12-13):
Vážený pán kolega Kišš, spomínali ste, že na uliciach, že ľuďom sa toto nepáči, čo sa deje v parlamente a že na uliciach bolo okolo 15-tisíc ľudí. Ja vás poopravím trošku, len v Bratislave ich bolo toľko. Aj bez mediálnej podpory sa uskutočnili protesty po celom Slovensku aj v menších mestách, dokonca aj v niektorých dedinách, čiže to číslo je minimálne dvojnásobné, a to už je čo povedať. Spomenuli ste, že toto tu je rozpočet minulosti a nemá žiadnu víziu. Podčiarkujem a súhlasím. A hovorili ste o tom, že ide len o prehadzovanie peňazí z jedného vrecka do druhého. Ľudia si, dúfam, uvedomia, že síce dostanú nejakú plošnú dávku alebo príspevok na energie, ale na druhej strane sa im zvýšia dane za veci, ktoré používajú denne, a zvýšia sa im desiatky poplatkov. A na konci dňa ostanú na tom istom. To je čo za konsolidácia? A potom, potom ste spomenuli aj, aj tunelovanie II. dôchodkového piliera. No čo už je toto za konsolidácia, keď jednak oberieme ľudí o možné úspory a na druhej strane na konci dňa zas zaťažíme I. pilier, lebo z neho bude, bude sa musieť vyplácať väčšia dávka neskôr. Čiže to ani nie je konsolidácia, to je ako keby ďalšia pôžička. A čo, čo je teda absolútne nepochopiteľné, keď povie minister, tak ako ste to uviedli, že súhlasí s tým, že sme na gréckej ceste. Keď už minister súhlasí s tým, že sme na gréckej ceste, nezdá sa vám všetkým, že oni už prijali tézu, že po nás potopa? Nie je to tak? To sa len pýtam. Ďakujem pekne za vaše vys... (Prerušenie vystúpenia časomerom.)
Sulík, Richard, poslanec NR SR (2012-10-29):
Ďakujem veľmi pekne. No, pán poslanec Škripek, vy žijete v zlej dobe. Vám by tak 400 rokov dozadu bolo asi ďaleko lepšie žiť ako nejaký hlavný inkvizítor. Veď otázka je, kto tu znásilňuje koho. Veď my nerobíme nikomu nič, keď myslí si pán Kuffa alebo pán Škripek, že musia žiť tak alebo onak, nech sa páči, je to vaše sväté právo, my len vravíme nediskriminujme iných ľudí a neprikazujme iným ľuďom, keď chcú žiť inak. Určite, páni, poznáte Katechizmus. Ja ako ateista ho až tak dobre nepoznám, ale všimol som si tam článok 2358, ktorý hovorí: „Nie zanedbateľný počet mužov a žien je homosexuálne založený. Nesmie sa k nim pristupovať nespravodlivo, aj títo ľudia sú povolaní v ich živote plniť vôľu Boha,“ keď sú kresťania, samozrejme. (Reakcia z pléna.) Tak som to tak čítal, ale predpokladám, Paľo, že ovládaš naspamäť ten Katechizmus, ja som si to musel prečítať. Pán Škripek, z vášho hrozne dlhého prejavu ma zaujala jedna veta, ktorá skutočne je perlička, že mnohí ľudia si myslia, že musia byť šťastní podľa svojich vlastných predstáv. To si teda naozaj dovolili. To je skutočne vrchol dekadencie. A ešte hovoríte, že manželia majú žiť spolu, byť si verní. Veď nechajte to na tých manželov, či chcú žiť spolu a či si chcú byť verní. V žiadnom prípade by som si v živote nedovolil pán Škripek po vás chcieť, aby ste boli neverný, ale nechajte tým ľuďom to, čo oni chcú. A opäť je teda otázka, kto znásilňuje koho. Veď dajte tým ľuďom pokoj. My vám nič nerobíme.
T. Cabaj, podpredseda NR SR: (2010-02-09):
Pán minister ako navrhovateľ, chcete zaujať stanovisko? Nech sa páči.
Hlina, Alojz, poslanec NR SR (2015-05-27):
Ďakujem pekne. Počkajte, ako to povedať? Ja, pán minister, naozaj v týchto veciach mňa to mrzí. Mňa mrzí aj to, čo ste spomenuli, tá jedna akcia. A mňa mrzí, že sme sa takto zachovali k nejakému... Môj dedo bol gazda, on hovoril, že dobrý gazda nepredáva pôdu, dobrý gazda kupuje. Aj štát, ak je dobrý gazda, nemal by robiť to, čo robil, ale nemal by robiť ani to, čo robí teraz. A, viete, ak ste vy zabŕdli do histórie, tam ja, ja za nikoho hruď nastavovať nebudem, vypočujem si, zanalyzujem. Ja hovorím o novoveku a v novoveku fungujú naozaj zvláštne pravidlá, naozaj zvláštne. Že keď už z toho, čo zostalo, a to, ako to rujete, ako to trháte, hej, ani, ani hovorím, že nenecháte ani zo stola spadnúť, to ma mrzí. A teraz to NKÚ. Prečo? Lebo ma to zaujalo, nebol by som ináč reagoval. Ktorí viete, ktorí nie, a to je proste čaro nechceného: viete o tom, že NKÚ sídli v tej istej budove čo Váhostav? Viete o tom? To je úplne fantastické! Neni to fantastické? Oni majú podľa mňa aj spoločnú kantínu. Viete, že tam Široký chodil teraz s táckou spolu s Jasovským, a teraz hrozilo, že so Žilinkom. No však to by mu nechutilo. No tak ste to našli, tuná jedného nešťastníka, ktorému ste dali Mitríka, a s tým mu asi chutiť bude. Viete, že ja sa pokúšam čo najviac ľuďom splastničniť, že kde vlastne žijeme. A naozaj mňa stredovek už nezaujíma, ja teraz hovorím novovek a v novoveku je to tak, že firma Váhostav, ktorá okradla ľudí, sídli v tej istej budove ako NKÚ. V tej istej. Normálne majú spoločné chodby, z okien si pozerajú, cez vrátnicu vychádzajú. Veď to je fan... Neni to čarovné? A na streche majú, viete, čo majú na streche? Veľký satelit. Ale nie taký satelit, čo majú Rómovia v osadách, taký čo prenáša dáta. Široký má veľký satelit na prenos dát na Bahamy. Viete, čo je na tom satelite napísané? Harvard. Ten Harvard... (Prerušenie vystúpenia časomerom.)
Procházka, Radoslav, poslanec NR SR (2011-06-02):
Áno, dajte hlasovať o návrhu zákona ako o celku, pán predseda.
Vašečka, Richard, poslanec NR SR (2024-01-24):
Ďakujem za slovo. Pani kolegyňa, ďakujem za, za vystúpenie. Ten argument, ktorý tam zaznel, bol o tom, že je na to málo času. Ja chcem uviesť konkrétne čísla, konkrétne dáta, ako vznikal napríklad zákon o zriadení Úradu špeciálnej prokuratúry priamo v parlamente. Tak aby ste vedeli, že 30. mája 2003 vláda doručila tento návrh do Národnej rady Slovenskej republiky. 30. mája, na konci mája v roku 2003 a prerokovaný a odhlasovaný v prvom čítaní v riadnom rokovaní, nie v skrátenom legislatívnom, bol 2. júla, hej, 2003. Čiže 30. mája bol doručený, 2. júla bol prerokovaný a schválený v prvom čítaní. Potom bolo celé leto júl a august na to, aby si ho mohli ešte preštudovať poslanci. Pripomínam, že to bolo po riadnom medzirezortnom pripomienkovom konaní. A potom začali o ňom rokovať výbory, 27. augusta výbor pre financie a rozpočet. 28. augusta 2003 výbor pre obranu a bezpečnosť, 2. septembra ústavnoprávny výbor a výbor pre ľudské práva a 8. septembra bol gestorský výbor. Čiže len výbory ho mali vyše 10 dní. Potom sa dostal na hlasovanie v druhom a treťom čítaní až 21. októbra, čiže ďalšie takmer dva mesiace legislatívy, riadneho legislatívneho procesu a bol schválený. A 25. novembra, čiže zhruba zase o ďalší mesiac, bol zverejnený v zbierke zákonov. Takto vyzerá normálny legislatívny proces a má to úplne svoje odôvodnenie, tak, ako aj pani kolegyňa hovorila, a tak, ako na to dbá aj Ústavný súd, preto naozaj skutočne tento postup hrozí podaním a úspešným podaním na Ústavný súd. Nerobte to.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 145 poslancov, za 66, proti 5, zdržalo sa 74 poslancov. Návrh nebol schválený.
Danko, Andrej, predseda NR SR (2016-10-11):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi.
Osuský, Peter, poslanec NR SR (2011-09-09):
Ďakujem pekne. Kolegovi Petrákovi hovorím len tú drobnú jazykovú pripomienku: „Partia nerešila, nametila.“ Dobre, my nie sme presne celkom z tých, ktorí potrebujú „razrešenie“, ale uvidíte, ako sa rozhodneme. Pokiaľ ide o tie ďalšie výčitky, ja som aj v socializme liečil ľudí a učil študentov piateho ročníka obor dermatovenerológiu. Ako ten, ktorý mal na starosti jeden krúžok, väčšinou dievčenský, som s nimi chodieval na rôzne miesta, napríklad na Bradlo a hovoril som im o bielych miestach v našej histórii. A ku cti tým študákom treba povedať, že ma nedali zavrieť, neudali ma a chovali sa celkom solídne. Takže môj pocit z toho, čo som prežil, je ten, že sa to nesmie opakovať a že som v rámci toho nikoho nepráskal, nikoho neudával a nič si nevybojoval na nejakých svinstvách. A pokiaľ ide o to, o ten počet priaznivcov, viete, pán kolega Šuca, ono je to s tými priaznivcami tak, ja som dostal od Slovákov a iných občanov tejto krajiny, ktorí hlasovali v parlamentných voľbách, istý počet hlasov, ktorí ma tu chcú mať osobne. Bolo to najmenej z mojich troch kolegov, preto som „posledný“ z nich a poskočil som o tých 30 miest. Napriek tomu, že vy ste veľká strana, dostali ste sotva tretinu tých hlasov, ktoré si priamo želajú Šucu v parlamente. A to by som raz a navždy odkázal všetkým, ktorí na to narážajú, lebo veľká väčšina z tých, ktorí s tým vystupujú, nemajú toľko hlasov ľudí, ktorí si ich tu želajú, ako ja, nehovoriac o mojich kolegov, ktorí majú viac. Takže vy, keby ste nemali svojho predsedu, tak mnohí z vás by neboli nikde.
B. Bugár, podpredseda Národnej rady SR: (2005-05-19):
Prerušujem rokovanie o tomto bode programu. Zajtra, ako sme sa dohodli, začneme ráno o 9.00 hodine Trestným zákonom. Dovidenia. (Prerušenie rokovania o 18.59 hodine.)
Pavelka, Radoslav, poslanec NR SR (2018-06-18):
Ďakujem pekne za slovo. Ja by som chcel, samozrejme, podporiť tento návrh, myslím, že v dnešnej dobe sa nemôžeme vyhovárať na to, že zverejňovanie údajov, údajov, ako je meno, priezvisko, adresa a podobne nie je možné, resp. je to možné len v rozsahu dostupnej funkcionality informačného systému, ako to je v súčasnosti dané zákonom. Do elektronických systémov a služieb bolo na Slovensku preinvestované veľké množstvo financií, a preto som presvedčený, že by mali byť určite pripravené zvládať aj túto požiadavku. Ďakujem pekne.
Szőllős, Ján, poslanec NR SR (2022-11-29):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 27. januára 2023 a v gestorskom výbore do 30. januára 2023.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 137, za 17, proti 51, zdržalo sa 57 poslancov a 12 nehlasovali. Návrh sme neschválili. Prosím pani poslankyňu Shahzad, aby uviedla hlasovanie v prvom čítaní o návrhu poslancov Kotlebu, Grausovej, Drobného a Moru na vydanie zákona, ktorým sa mení a dopĺňa Zákonník práce (tlač 1145). (Hlasovanie o návrhu poslancov Národnej rady Slovenskej republiky Mariana Kotlebu, Natálie Grausovej, Stanislava Drobného a Jána Moru na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1145.)
Hrnčiar, Andrej, podpredseda NR SR (2017-09-05):
Pán poslanec Baránik.
P. Paška, predseda NR SR: (2010-02-04):
(Hlasovanie.) 135 prítomných, 64 bolo za, 39 proti, 31 sa zdržalo, 1 nehlasoval. Nebudeme pokračovať v rokovaní o tomto návrhu zákona. Odhlasovali sme, kolegyne, kolegovia, všetky prerokované body. Pani poslankyňa Laššáková.
Hlina, Alojz, poslanec NR SR (2013-09-05):
...teraz dnešnú schôdzu ste ukončili. Ja zajtra v interpeláciách pokračujem.
Laurenčík, Milan, podpredseda NR SR (2022-03-24):
Pán poslanec, dovoľujem si vás upozorniť, že nemôžete používať... (Povedané súbežne s rečníkom.)
Paška, Pavol, predseda NR SR (2013-06-25):
Hlasujeme. (Hlasovanie.) 141 prítomných, 124 za, 2 proti, 14 sa zdržalo, 1 nehlasoval. Návrh sme schválili.
Kresák, Peter, poslanec NR SR (2017-03-28):
Ďakujem pekne. Kolega Beblavý, samozrejme, v prvom rade ja vyslovím vďaku za to, že vaše vystúpenie, ako v tejto súvislosti už býva zvykom alebo bolo zvykom niekoľkokrát, bolo vecné. Som rád, že sme nepočuli problematiku o tvárach amnestií, o štatistoch a kulisároch. Ale čo mi troška vadí, je to, že to vaše vystúpenie obsahovalo strašne veľa, ja to nazvem, troška špekulácií. Čo bude ak, čo by bolo, kedy? My, žiaľ, ale žijeme v reálnom svete a riešime reálny problém. A, samozrejme, ak, ako, keby, kedy, prečo, tie otázky môžme stavať pri každom legislatívnom návrhu, pretože aj tento legislatívny návrh, tak ako aj každý iný, je, samozrejme, nedokonalý, pretože sme nedokonalí my sami. To už vieme a to, to nehovorím nič nové. Len čo mi vadí, a vy ste tiež v tomto, už sme sa o tom spolu bavili, vy ste to priznali, ja sa k tomu hlásim, vy otvárate alebo poukazujete na vec, ktorú tento parlament nedokázal vyriešiť a ktorá sa vlastne ani vyriešiť nedá, a to je to vyblokovanie Ústavného súdu. Ale tá otázka vôbec nesúvisí iba s týmto konaním. Tá súvisí s každým konaním, v ktorom rozhoduje plénum. Buďme úprimní, nespájajme teraz tieto dve veci, pretože už sme zažili, ako sa tento problém, a vy ste to spomínali a nebolo to iba vtedy, riešil pri kauze Čentéš, ale ako sa riešil aj pri námietkach, ktoré dávala pani ministerka v súvislosti s návrhmi, ktoré sa dotýkajú osoby pána Harabina. Čiže, čiže neni veľmi korektné dnes upozorňovať na niečo, čo tu je, ale na čo nikto z nás nevie odpoveď. Iba to chcem povedať. Preto, samozrejme, vy ste predložili aj istý pokus o legislatívne riešenie. Ale ja ho nechcem čítať. Len, len vy dobre viete, že to, čo ste napísali, to sa nedá použiť do právneho predp... (Prerušenie vystúpenia časomerom.)
Mikloš, Ivan, podpredseda vlády a minister financií SR (2011-09-14):
Ďakujem pekne. Čo sa týka toho, že je tam podozrenie z korupcie v prípade Osrblia, to nikto nepopiera. Veď je človek vo vyšetrovacej väzbe a veci sa vyšetrujú, na rozdiel od obdobia, ktoré poznáme spred štyroch rokov. Čo sa týka toho, čo hovorila pani poslankyňa Gabániová, áno, tie čísla sú dobré, ktoré ste vy hovorili, aj tie, ktoré som hovoril ja. Áno, v roku 2000 bol verejný dlh 50 %, 50,3, keď sme odovzdávali vládu, bol už len 30 %. Znížili sme verejný dlh výrazne od roku 2000 do roku 2006 z 50 na 30 %. Čo sa týka pána poslanca Žigu, ktorý hovoril, že 6,50 je korektná cena, no je, pán poslanec, ale za pivničné a skladové priestory, nie za kancelárske priestory. Ďalej pán poslanec Jahnátek hovoril, že odvolávaný som mal byť ja a nie pani premiérka. No ale veď to je vo vašich rukách, kto je odvolávaný. Je to vaše sväté právo navrhnúť to. Vy ste navrhli odvolávanie pani premiérky, nie ja. Takže ak s tým máte akýkoľvek problém, nech sa páči obrátiť sa na váš poslanecký klub. Pán poslanec Počiatek hovoril, že konsolidačný balíček je daný len zvýšenými príjmami. Nie je to pravda. Svetová banka, Medzinárodný menový fond potvrdili, že z dvoch tretín je konsolidačný balíček daný znížením výdavkov. No ďalej pán poslanec Maďarič povedal, že pani premiérka posvätila klientelizmus. Nie. Rozdiel je v tom, že pani premiérka mala tiež podozrenia z klientelizmu, ale tieto sa nepreukázali. A potom ste povedali, pán poslanec, že ja nemôžem odvolávať Roberta Fica. Chcem vás ubezpečiť, že ja ho nechcem odvolávať, ja som veľmi spokojný s tým, kde je, a budem veľmi rád, keď tam aj ostane.
Pellegrini, Peter, predseda NR SR (2015-05-19):
Panie poslankyne, páni poslanci, budeme pokračovať v rokovaní Národnej rady. (Ruch v sále.) Poprosím, kľud v rokovacej sále, kolegovia, kolegyne, diskutujte mimo rokovacej sály. Pani poslankyňa potrebuje vystúpiť v kľude. Nech sa páči, pani poslankyňa.
Hlina, Alojz, poslanec NR SR (2012-05-11):
Ďakujem pekne. Ja chcem len povedať to, pán Mičovský čo hovoril v tej druhej časti, že ja si to pamätám to, aj som vtedy písal aj taký text na blogu, že to sú čisté duše, že sú prví, ktorí začali, sú prví lesníci, ktorí sa nemôžu na to pozerať. Naozaj mi to vtedy tak pripadalo, koniec koncov to tak aj bolo, hej, že tam to vzopätie nastalo u tých lesníkov a s výsledkami. Lebo tí lesníci sú čisté duše, sú spravodliví muži, to je, však v tom prostredí nemôžete byť zlí. A ja som potom vydal aj taký druhý text, kde som hovoril, že ľudia, čo sú schopní zobrať peniaze zo zvončeka, hej, keď sa ide z kostola, tak do zvončeka, sú aj takí, tak to nemôžu mať žalúdok, že to majú trojku plech. A mne to príde aj k tomuto, že vlastne schopnosť drancovať v tých štátnych lesoch tiež musí byť teda obrovskou schopnosťou, hej, a že tiež ten žalúdok asi neexistuje a je tam silný, možno až päťka plech. Čiže to sú naozaj také veci, ktoré aj teraz budem veľmi pozorne vyhodnocovať, že kto teda sa „zasupí“ zase na tie štátne lesy a kto bude mať pocit, že teda a že teraz prídem ja a teraz si ja svoj diel zoberiem z týchto štátnych lesov. Lebo to by ma hrozne mrzelo, ja tam trávim veľa času v tých lesoch, mám ich rád. Hrozne by ma to mrzelo. Ďakujem kolegovi Mičovskému. Bude mi cťou, že môžem vedľa takého veľkého bojovníka sedieť, ktorý uchránil toľké peniaze tomuto štátu a pomohol tak veľmi štátnym lesom. Ďakujem pekne.
Mikloško, Jozef, poslanec NR SR (2012-06-19):
Vážený pán predseda, na nedávnom obede členov zahraničného výboru s ministrom Lajčákom sa tento kriticky vyjadril k prípadu Julie Tymošenkovej a povedal, že tento prípad si zaslúži odsúdenie aj v Národnej rade. V vzhľadom na pretrvávajúce problémy s uväznením vicepremiérky, ktorá bola odsúdená na základe sovietskych zákonov zo šesťdesiatych rokov, navrhujem nový bod programu: návrh uznesenia Národnej rady tohto znenia, že Národná rada Slovenskej republiky vyjadruje znepokojenie nad situáciou expremiérky Julie Tymošenkovej a žiada ministra zahraničných vecí Slovenskej republiky o diplomatický dialóg v prospech dodržiavania ľudských práv menovanej. Všetci vieme, že veľa politikov špičkových európskych sa kriticky k tomuto vyjadrilo a na Slovensku nateraz k tejto téme mlčíme. Takže žiadam, aby takýto bod programu sa zaradil do programu 3. schôdze Národnej rady.
Ďuriš Nicholsonová, Lucia, podpredsedníčka NR SR (2019-02-12):
Ďakujem pekne, pán spravodajca. Otváram všeobecnú rozpravu. Písomne sa prihlásili pán poslanec Sopko, pán poslanec Heger. V zmysle rokovacieho poriadku teraz vystúpi pani predkladateľka. Nech sa páči, pani poslankyňa Verešová.
Šeliga, Juraj, poslanec NR SR (2022-11-08):
Ďakujem pekne, pán predseda, prosím, dajte hlasovať o pozmeňujúcom návrhu pána poslanca Dostála.
Kazda, Radovan, poslanec NR SR (2020-09-16):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-12-02):
Hlasujeme, páni poslanci o bode 27 zo spoločnej správy. (Hlasovanie.) 146 prítomných, 87 proti, 57 sa zdržalo, 2 nehlasovali. Bod 27 zo spoločnej správy sme neschválili. Prosím, ďalší návrh.
V. Novotný, poslanec: (2007-11-29):
Medziročný nárast disponibilných zdrojov v zdravotníctve je síce veľmi pekný, o tom budem hovoriť tiež. Určite aj preto ministerstvo financií aj predseda vlády nedali viacej peňazí do tohto rezortu, lebo sa spoliehajú na to, že vlastne viacej peňazí akosi spontánne ide. Ale na týchto peniazoch má táto vláda naozaj pramalú zásluhu vzhľadom na to, že tieto finančné prostriedky vznikajú tým, že ľudia platia viacej na odvodoch, lebo je vyššia zamestnanosť a lepšie zarábajú ľudia. Naozaj máme medziročne nárast disponibilných zdrojov 12,8 mld. v rezorte, čo je nebývalé číslo. Veľmi sa ale obávam, že pri zlej politike a nedokonalom šetrení, naopak, systémových zmenách, ktoré neprichádzajú, ale prichádzajú len deformácie reformy, ako si na to správne poukázal, dôjde k tomu, že tieto finančné prostriedky sa nijako neprejavia v tomto rezorte. Nikto nepocíti, že má viacej peňazí, čo je iste na škodu a je mi to veľmi ľúto. Ďakujem pekne.
P. Csáky, podpredseda vlády SR: (2005-05-19):
A teraz mi dovoľte, vážený pán predsedajúci, takže moja odpoveď bude odpoveďou súčasne na otázky číslo...
Bublavý, Dušan, poslanec NR SR (2014-05-29):
Pán predseda, ako ďalší predložil pozmeňujúci návrh Martin Poliačik. Upozorňujem, že o druhom bode tohto návrhu nemôžeme hlasovať, keďže sme schválili bod 19 spoločnej správy. Dajte hlasovať o prvom bode pozmeňujúceho návrhu Martina Poliačika.
M. Záhumenský, poslanec: (2010-02-04):
A to, čo tu povedal pán poslanec Jureňa, áno, je úsmevné sa pozerať na to. Za tvojho pôsobenia, pán Simon, premiér tejto krajiny za jeden, jediný deň, za jeden, jediný deň si vybavil reštitúciu a pritom žiadal pozemkový fond, aby mu bola pridelená niekde pri Bratislave! Potom ju dostal ako ornú pôdu pri Spišskej Novej Vsi, ktorá vzápätí bola preklasifikovaná ako stavebný pozemok a prestali sa vydávať na tomto pozemku náhradné pozemky a reštitučné pozemky, kde sa niekoľkonásobne zhodnotila cena tohto pozemku. Nebolo to za tvojho pôsobenia na ministerstve? A nebol to premiér tejto krajiny, ktorý sa nestaral o 70 000 reštitúcii, ktoré mali požiadavku na pozemkovom fonde, ale staral sa o svoju reštitúciu, ktorú si vybavil za jeden, jediný deň? A ty máš ešte aj tú odvahu prísť a robiť sa, že si čistý a dávať návrhy na zlepšenie prostredia? Táto vláda urobila strašne veľa preto a stále to aj robí. Ďakujem.
Beblavý, Miroslav, poslanec NR SR (2017-03-30):
Ďakujem veľmi pekne. Začnem pánom poslancom Grendelom. Pán poslanec, myslím, že sa zhodneme na tom, že je to nespravodlivé, ako je to navrhnuté, a ja s vami v tom plne súhlasím, aj som to opakovane vyjadril a myslím si, že, a tiež som to opakovane vyjadril, že najlepšie riešenie toho, ktoré tu bolo predložené, kde vôbec akt milosti nezaťahujeme do tejto veci. Môj prejav však, a inak chcem povedať, že môžem sa mýliť, môžme si spolu pozrieť záznam, ale ja si nepamätám, že som použil slovo cirkus, lebo ho nejak veľmi často nepoužívam, ale vy ste mi ho pripísali dvakrát. Ale to podstatné, čo je, je naozaj to, že v okamihu, keď my do tohto vojdeme a začneme rozširovať ten počet rušených milostí, my akceptujeme legitimitu tohto postupu. A ja legitimitu tohto postupu nemôžem akceptovať aj z právnych dôvodov, ale naozaj najmä z politických dôvodov. Pretože medzi prezidentom Kováčom a režimom Vladimíra Mečiara nie je a nemôže byť dávané rovnítko, a ja odmietam prispievať k ďalšiemu posilňovaniu tohto rovnítka. A teraz k tomu podstatnému. Ja síce nereagujem na poslancov ĽS NS, tak mi dovoľte len povedať, že aspoň vieme, kto je skutočným nástupcom HZDS v tomto parlamente a kto sa k nemu najvýraznejšie hlási. Je dobré si to zapamätať tiež pre budúcnosť. A k tomu, čo povedal pán poslanec Hrnko. Pán poslanec, netreba miešať pojmy spoločnosť, štát a vláda. Naposledy Komunistická strana ich miešala všetky dokopy. Spoločnosť a štát nemajú vôbec nič spoločné v tomto zmysle, o ktorom diskutujeme, a, samozrejme, vláda je najvyšším orgánom štátu, ale štát je viac než vláda. Ja som hovoril a hovorím, že ak tu dnes odhlasujeme zrušenie amnestií, hovoríme o tom, že vláda Vladimíra Mečiara, tretia vláda, bol zločinecký režim a na tom sa podieľali aj poslanci, ktorí tu vtedy boli. A to tu dnes odhlasujeme. A preto ešte raz mi dovoľte vyjadriť obdiv kolegom z SNS, ktorí za to budú hlasovať. Ďakujem.
Figeľ, Ján, podpredseda NR SR (2012-09-19):
Ďakujem pekne. Posledná faktická, pán poslanec Droba.
Žiga, Peter, podpredseda NR SR (2024-04-19):
Pani poslankyňa Vaľová.
Blaha, Ľuboš, poslanec NR SR (2017-06-15):
Ďakujem pekne, pán predseda. Dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky vyslovuje s dohodou súhlas a rozhodla, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
Zmajkovičová, Renáta, podpredsedníčka NR SR (2012-05-10):
S reakciou pán poslanec Kolesík.
Mazurek, Milan, poslanec NR SR (2018-11-27):
Ďakujem svojim kolegom z poslaneckého klubu za ich reakcie. Čo sa týka pánov poslancov a poslankýň zo SNS, ktorí reagovali na moje vystúpenie. Chcem povedať, pani Antošová, máme sa vraj starať o našu stranu, o naše veci a nestarať sa o tú vašu. Ale, viete, naša strana nepredkladá do Národnej rady jeden nezmyselný návrh za druhým. Naša strana nemá predsedu, ako máte vy a hlavne nie sme v žiadnej exekutívnej funkcii. To znamená, musíme sa o tú vašu stranu starať. A hlavne vaša strana je obrovským škodlivým faktorom pre Slovenskú republiku, to znamená, musíme sa jednoducho týmito vecami zaoberať. A čo sa týka pani Smolíkovej, ktorá hovorila srdcervúce veci o tom, ako zlyhali moji rodičia pri mojej výchove a podobné veci, čo určite súviselo s obsahom toho, tak ja sa vám chcem úprimne ospravedlniť. Chcem sa vám ospravedlniť, že ma rodičia nevychovali ako tunelára, kde ako 20-ročného ma napichli priamo do podniku, ktorý som vytuneloval, pripravil desiatky ľudí o prácu. Prepáčte, že som nebol vychovávaný ako človek, ktorý si musí kompenzovať svoj vlastný egoizmus a svoje ťažké komplexy tým, že si dá titul kapitán, ktorý si nezaslúži. Prepáčte, že sa nevydávam za falošného právnika. Prepáčte, že nepochádzam z prostredia milionárov. A prepáčte, že svoje jediné právnické činnosti som si riešil tak, že ma SNS nenominovala do nejakých veľkých štátnych podnikov, ako je to u vášho predsedu. To znamená, prepáčte, nebol som tak slušne vychovávaný ako váš pán predseda, kapitán, doktor Andrej Danko. Ďakujem.
Bugár, Béla, podpredseda NR SR (2019-06-27):
Ďakujem. Druhú otázku položil pán poslanec Janckulík ministrovi dopravy a výstavby Árpádovi Érsekovi: „Vážený pán minister, vláda sa vo svojom programovom vyhlásení zaviazala, že v tomto volebnom období zmodernizuje približne 60 mostov na hlavných cestných ťahoch. Pán minister, podarí sa vám tento záväzok naplniť? Koľko mostov sa už podarilo za viac ako tri roky tejto vlády zrekonštruovať a koľko je ešte stále naplánovaných?“ Nech sa páči, pán minister.
Danko, Andrej, podpredseda NR SR (2023-11-23):
275. Ja vás poprosím o kompromis, keďže je to nejasné z hľadiska rokovacieho poriadku. Obrátim sa na predsedu parlamentu aj hľadiska možností nejakého operatívneho grémia a na základe vášho návrhu prerušujem schôdzu do deviatej hodiny.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 143 poslancov, za 88, proti 51, zdržali sa 3, 1 nehlasoval. Rozhodli sme teda, že sa vráti tento návrh na dopracovanie. Pokračovať budeme hlasovaním o bode 25 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 15/2005 o ochrane druhov voľne žijúcich živočíchov a voľne rastúcich rastlín, tlač 685. Spravodajcom je člen navrhnutého gestorského výboru pre pôdohospodárstvo a životné prostredie pán poslanec Tomáš Šudík. Prosím ho, aby uviedol hlasovanie. (Krátka pauza.) Tak vymeníme poradie. Najskôr budeme hlasovať o inom návrhu. Poprosím... Máte to, pán poslanec Šudík? Nemáte. Takže tým pádom prosím spravodajcu z výboru pre pôdohospodárstvo a životné prostredie pána poslanca Vladimíra Zajačika, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 442/2002 o verejných vodovodoch a kanalizáciách, tlač 690, bod 26 schváleného programu. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 690.)
Blaha, Ľuboš, poslanec NR SR (2013-05-29):
Pán kolega Kollár, budete sa čudovať, ale príjemne ste ma prekvapili svojou rečou, pretože pamätám si, ako ste pred rokom vy a vaši kolegovia zo SaS tu chŕlili síru ako nejaký sedemhlavý drak, že Európska únia sa rozpadne, o maoistoch a lenivých Grékoch, a že všetko je zlé a že všetko zle dopadne. A dneska ako taký malý neškodný bubáčik ste povedali svoje povinné bu-bu-bu, nebola žiadna síra, slová, že Európska únia sa rozpadne, všetko je odrazu v poriadku, len máte zopár výhrad. Namiesto ťažkej a pevnej euroskepsy, ktorú ste predvádzali pred rokom, je tu dneska také eurofrflanie, ktoré ste si asi museli odrobiť, ale mám pocit, že už tomu ani sami neveríte. Jednu vec ste pomenovali ale správne. Salámovou metódou sa približujeme k čoraz väčšej integrácii. A s tým ja s vami absolútne súhlasím. Ale to nie je nič nové. Už v päťdesiatych rokoch Jean Monnet prišiel s tézou spillover, prelievania. To znamená neofunkcionalisticky, postupne, krok za krokom dospieť až k federácii. Keď vznikala európska integrácia, a to už pán kolega Šebej naznačil, tak tam boli dve vízie, prvá Spinelliho vízia hneď a zaraz spraviť zo dňa na deň federáciu, Spojené štáty európske a tým zabrániť vojnám. Druhá vízia bola tá Monettova, tá neofunkcionalistická, postupne krok za krokom to spraviť. Ale toto nie je nič nové, pán kolega. O tomto všetci vieme už veľmi dávno. Toto tu už funguje desaťročia. A vy ste sa teraz zobudili ako nejaký švárny junák, zoskočili z pece a vykrikujete: „Mama, pozor, berú nám suverenitu!" Takto to proste nie je, pán kolega. Toto je tá vaša provinčná zadubenosť. My tu už budujeme Európu zopár desaťročí a práve to môže pomôcť Slovensku a iným členským štátom v ére globalizácie, ktorá nás, inak, môže zmiesť všetkých. Musíte si toto uvedomiť a prestať s tou provinčnou zadubenosťou. Ďakujem.
J. Kvorka, poslanec: (2009-04-17):
Premiér Robert Fico bol ten, ktorý prvý upozornil na to, že ide dajaká kríza, celosvetová kríza a tu v tejto rokovacej miestnosti som počul z úst vás, opozície, že čo tuná straší slovenský národ, pretože trh všetko vyrieši. No, tak trhli ste si vy niektorí, trh nevyriešil nič a situácia je taká, že ekonomická kríza nadobudla nekonečné rozmery, je to celosvetová kríza, s ktorou ste ani vy nerátali a s ktorou ste nerátali, že aké bude mať dopady. A to, že sa vám to nedarí týmto spôsobom poukazovať, je posledný príklad – prezidentské voľby. Nepomáha vám to, môžete robiť, páni z opozície, čo chcete, aj tak sa vám nepodarí týmto spôsobom zničiť túto vládu ani dosiahnuť a poškodiť to, čo poškodí všetkým ľuďom na Slovensku. (Potlesk.)
Glváč, Martin, podpredseda NR SR (2016-05-17):
Ďakujem veľmi pekne. S faktickými poznámkami sa prihlásilo sedem poslancov. Posledná pani poslankyňa Nachtmannová. Ukončujem možnosť prihlásiť sa s faktickými poznámkami. Pán poslanec Jarjabek, nech sa páči.
Kuriak, Milan, poslanec NR SR (2022-11-09):
Ďakujem. Marián Viskupič, dôležité je, že sa problém so samosprávami vyriešil a teraz aktuálne aj pozmeňovákom sa rieši k spokojnosti samospráv. Nie je namieste, aby sme sa vracali pol roka či rok, alebo dva a pol roka dozadu, tak ako ste vy častokrát v SaS-ke zvyknutí. Ak si dobre pamätáš, tak už na začiatku, keď sa začalo rozprávať o prorodinnom balíčku, tak bolo spomenuté, že keď sa navýši daňový bonus na 140 eur, tak bude sa hľadať aj kompenzácia a pomoc pre samosprávy, takže nepovedal si úplnú pravdu. No ale prepáč, ale niekedy som si práve od vás, od saskárov na to zvykol. Pán Ferenčák, ja osobne veľmi dobre viem, s čím zápasia samosprávy, nakoľko som bol niekoľko období poslancom v mestskom zastupiteľstve, takže viem, aké náklady a s čím zápasia samosprávy, ale nedá mi, nedá mi nespomenúť, že mnohé samosprávy, a neviem, ako u vás, lebo nie som informovaný o meste Kežmarok, ale mám osobné skúsenosti, že niektorí starostovia a primátori za dobrých čias mali dostatok peňazí aj na rozkrádanie, na predražovanie zákazok, a to naozaj v obrovských sumách, takže ak tu niekto ide rozprávať, že samosprávy teraz neprežijú situáciu, tak keby sa uskromnili, tak dokážu, dokážu prežiť, len mnohí si zvykli na veľmi dobré časy a na šafárenie s verejnými financiami na vlastné obohacovanie. Štefan Kuffa, tebe ďakujem za, za podporu rodín... (Prerušenie vystúpenia časomerom.)
Viskupič, Jozef, poslanec NR SR (2016-10-20):
Ďakujem, pán predsedajúci. Podľa mňa sa veľmi dobre pýtaš, aké sú motívy našich poslaneckých kolegov, ktorí predložili zamýšľanú úpravu zákona. A asi nebudem ďaleko od pravdy, ak ten motív bude hrať vo veľmi úbohom politickom marketingu. Totižto pravdepodobne majú kolegovia na mysli to, že treba vystrašiť obyvateľstvo možnou hrozbou registrácie islamskej, tak ak to nazvem, islamskej komunity, a na toto a len iba na toto im slúži to, že arbitrárne od stola bez diskusie zdvíhajú číslo pri registrácií z 20-tisíc na 50-tisíc. Veľmi dobre si uviedol príklad českého modelu. Čiže ak by bola aspoň nejaká minimálna diskusia vznikla, ak by tu nešlo len o úbohý politický marketing, tak by sme sa možno zamysleli nad spôsobmi registrácie, pozreli si svoju vlastnú históriu v tejto oblasti, že od zavedenia 20-tisícovej hranice, ktorá tiež bola stanovená arbitrárne, nám nevznikla jedna jediná cirkev na, na Slovensku, a ak by sme zaviedli ten dvojstupňový model, tak, ktorý vysvetlím následne v rozprave, tak urobíme pre túto tému omnoho viacej, pretože by sme na jednej strane mali bariéru proti možnému zneužívaniu, na druhej strane by sme nebránili tomu, že ľudia, ktorí sa chcú organizovať aj takýmto spôsobom, sa de facto arbitrárne od zeleného stola zbavujú tejto možnosti. Čiže chcú vystrašiť ľudí, že bojujú proti islam... (Prerušenie vystúpenia časomerom.)
Grendel, Gábor, podpredseda NR SR (2023-02-07):
S faktickou poznámkou pán poslanec Eduard Kočiš.
Marosz, Ján, poslanec NR SR (2019-05-14):
Vážený pán predsedajúci, prosím, dajte hlasovať o tom, že návrh zákona prerokuje Národná rada v druhom čítaní.
Kovačócy, Marián, poslanec NR SR (2013-09-06):
Ďakujem za slovo. Vážená pani predsedajúca, vážené pani poslankyne, páni poslanci, Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 601). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 12. augusta 2013 č. 609 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný vládny návrh zákona prerokovali výbory v lehote do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte rozpravu.
Pročko, Jozef, poslanec NR SR (2020-04-07):
Môžte mi vrátiť čas? (Reakcia z pléna.) Môžte mi vrátiť čas, prosím vás? (Prerušenie vystúpenia predsedajúcim.)
A. Belousovová, podpredsedníčka NR SR: (2009-12-02):
vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Vládny návrh zákona má parlamentnú tlač 1249 a spoločnú správu výborov máte ako tlač 1249a. Nech sa páči, pani ministerka, odôvodnite tento vládny návrh zákona.
Pfundtner, Edita, poslankyňa NR SR (2011-06-02):
Pán predseda, keďže sme odhlasovali všetky pozmeňujúce a doplňujúce návrhy v druhom čítaní, prosím, aby ste dali hlasovať o postúpení návrh zákona do tretieho čítania.
J. Liška, minister obrany SR: (2004-03-11):
Bezpečnostná rada OSN vyzvala členské štáty OSN, aby prispeli personálom, vybavením a inými zdrojmi k plneniu mandátu misie. 11. augusta 2003 prevzalo NATO velenie a koordináciu nad silami ISAF. Súčasný početný stav ISAF predstavuje okolo 6 400 vojakov. Do síl ISAF prispieva 34 krajín z celého sveta. Slovensko je v súčasnosti poslednou krajinou spomedzi členských aj prizvaných krajín aliancie, ktorá sa misie ISAF priamo nezúčastňuje. Vychádzajúc zo záväzkov Slovenskej republiky ako aktívneho člena NATO a tiež OSN preto navrhujeme vyslanie ďalších príslušníkov ozbrojených síl Slovenskej republiky do Afganistanu, do operácie ISAF. Do operácie ISAF v Afganistane navrhujeme vyslať ženijnú odmínovaciu čatu v počte 16 osôb s požadovanou vojenskou technikou a materiálom a jedného dôstojníka ozbrojených síl Slovenskej republiky do štábu Kábulskej mnohonárodnostnej brigády. Po vami vyslovenom súhlase s týmto návrhom jednotka bude pôsobiť na medzinárodnom letisku KAIA neďaleko Kábulu a jej hlavnou úlohou bude odmínovavanie na plochách a cestných komunikáciách v operačnom priestore ISAF. Toto vyslanie má aj nemalý vojensko-odborný prínos pre ozbrojené sily Slovenskej republiky, a to hlavne v tom, že umožní spolupôsobiť našim vojakom s príslušníkmi viacerých členských štátov aliancie. Pri prerokovaní predkladaného návrhu vo výboroch bola vznesená otázka k oficiálnemu pozvaniu Slovenska do tejto operácie. V minulosti pri predkladaní podobných materiálov bol súčasťou aj pozývací dokument. K tomu chcem dodať, že naším zaradením sa do radu pristupujúcich krajín do NATO sa zmenil aj systém pozývania do operácií. Ako pristupujúca krajina sme boli pozvaní na plánovaciu konferenciu 18. a 19. novembra 2003, kde bol predstavený operačný plán a kde bola vznesená požiadavka na nedostatkové sily, ktoré by Slovenská republika do operácie mohla poskytnúť. Po vyhodnotení vznesených požiadaviek sme ponúkli riešenie, ktoré sme schopní aj naplniť. Samozrejme, ide o dobrovoľný príspevok v súlade so skutočnosťou, že táto operácia je nad rámec čl. 5 Severoatlantickej zmluvy. V budúcnosti bude pozvanie v písomnej forme ako súčasť materiálu na prerokovanie v Národnej rade Slovenskej republiky len výnimočne z dôvodu, že Slovensko bude súčasťou plánovacieho procesu jednotlivých operácií od vytvorenia zámeru až po fázu realizácie. Pre vašu informáciu chcem ešte uviesť, že generálny tajomník NATO ma svojím osobným listom z 23. februára 2004 požiadal o realizáciu nášho politického záväzku, ktorý bol daný 18. a 19. novembra na plánovacej konferencii, ktorý deklarovali spojenci vo zvýšenej podpore aliancie afganskej prechodnej vláde poskytnutím nevyhnutných síl pre rozšírenie misie ISAF. Vážený pán predsedajúci, vážené panie poslankyne, vážení páni poslanci, dovolím si vás požiadať, aby ste vyslovili súhlas s vyslaním príslušníkov ozbrojených síl Slovenskej republiky do operácie ISAF v Afganistane. Ďakujem.
Pleštinská, Zita, poslankyňa NR SR (2021-03-19):
Ďakujem, pán predsedajúci. Ďakujem, Lucka, za tvoje upokojujúce vystúpenie v dnešnej rozprave, ktorá nám zobrala zbytočne dve hodiny drahocenného času v čase najhoršej koronapandémie, keď treba prijímať zodpovedné riešenia, aby sme chránili ľudské životy. Ďakujem, že si vyhodnotila opatrenia, ktoré sme už prijali pre ľudí. Mnohí kolegovia nás obviňovali, že bol tento týždeň zmätok v Národnej rade. Zákony sa dopĺňali, pripravovali sa pozmeňujúce návrhy. Najhoršie obstáli práve tí poslanci, ktorí si kvalitne vykonávajú svoju poslaneckú prácu. Dnes sme tu už dve hodiny od začatia rokovania, okrem invektív, klamstiev som nepočula jedno riešenie, nediskutovali sme žiadny zákon, ktorým by sme pomáhali ľuďom. Zaradením tohto uznesenia na rokovanie parlamentu, ktoré nebude schválené, sa vniesla na pôdu zákonodarného zboru iba zbytočná nenávisť. Dnes majú meniny Jozefovia, milí kolegovia, ktorí nosíte meno Jozef, prajem vám zo srdca krásny meninový deň, ktorý by ste určite dokázali stráviť príjemnejšie a zmysluplnejšie. Všetci Jozefovia na celom Slovensku, buďte zdraví, milovaní a požehnaní. Devätnásty marec je zároveň aj Dňom otcov. Všetkým vám, naši otcovia, patrí vďaka za starostlivosť o vaše ratolesti a rodiny. Živio!
P. Miššík, poslanec: (2008-05-13):
A keď už sme pri tom, voľakedy v politickej ekonómii, tej, teraz poviem úvodzovky, v minulom období sa hovorilo, že niečo je základ, to je ekonomika, a niečo je nadstavba, šport a kultúra. A keďže ste ľavicová strana, mali by ste vedieť, teda SNS nehovorím, no, niekedy ľavicová, niekedy nie, tak toto je nadstavba. My sme sa postarali o ekonomiku a veríme tomu, že šport ako podľa ľavicových politikov nadstavba by sa mohla teraz riešiť slušným, normálnym a dobrým zákonom. My k tomu chceme prispieť. My nemáme pred očami žiadne červené súkno. Chceli by sme, aby konečne už v tejto krajine existovalo niečo, na čom sa vieme všetci dohodnúť. A šport je fenomén, ktorý, či to niekoho hnevá, alebo nie je fenoménom, ktorý trápi, alebo teší nás všetkých. Ďakujem.
Shahzad, Silvia, poslankyňa NR SR (2017-04-04):
Že či toto nie je cesta, ktorou sa uberať, a že či aj vy by ste aspoň takouto možno malou kvapkou nepomohli práve pri zlepšovaní podmienok, ktoré, ktoré samozrejme budú slúžiť nám všetkým. Pretože nikto z nás nikdy nevie, čomu niekedy v budúcnosti bude musieť čeliť. Ďakujem veľmi pekne.
Laurenčík, Milan, podpredseda NR SR (2021-06-17):
Reagovať na faktické poznámky bude ešte pán poslanec Milan Mazurek. Nech sa páči.
Kollár, Boris, poslanec NR SR (2016-03-23):
Sľubujem. (Potlesk.)
Danko, Andrej, predseda NR SR (2016-12-01):
Ďakujem. S reakciami na faktické pán poslanec Peter Pčolinský.
Blanár, Juraj, podpredseda NR SR (2022-12-08):
Pán poslanec Kremský sa nenachádza v rokovacej sále, stráca možnosť s faktickou poznámkou vystúpiť. Ďalší je pán poslanec Miroslav Suja.
Sulík, Richard, predseda NR SR (2011-03-31):
A s posledným procedurálnym návrhom pán poslanec Švantner.
Kéry, Marián, poslanec NR SR (2012-09-13):
Ďakujem za slovo, pán predsedajúci. Pán poslanec Štefanec, tak vo vašom príspevku vidím veľký posun od toho posledného, kedy ste dokázali čítať len mená ako Peter, Anka, Ľudmila. Takže z tohto pohľadu to vnímam pozitívne. Na druhej strane chcem povedať, Zákonník práce je vždy stret záujmov toho nášho sociálno-demokratického nazerania, vášho pravicového, a zdá sa mi, že asi vy nechodíte často medzi bežných obyčajných ľudí, lebo by ste nemohli mať takéto názory, ako máte. A v neposlednom rade si myslím, že Zákonník práce nemá absolútne nejaký vplyv na zamestnanosť, o ktorej sa snažíte presvedčiť nás, aj širokú verejnosť. Takže myslím si, že tento Zákonník práce je naozaj dobrým výsledkom spolupráce a hodín strávených nad týmto zákonom. Ďakujem pekne.
Laššáková, Jana, podpredsedníčka NR SR (2012-10-30):
Pán poslanec, chcete reagovať na faktické poznámky? Takže sa prihláste, nech sa páči. Nech sa páči s reakciou pán poslanec.
Košútová, Magda, poslankyňa NR SR (2015-02-03):
Ďakujem pekne za slovo. Vážené panie poslankyne, vážení páni poslanci, vážení prítomní, v súlade s § 73 o rokovacom poriadku som bola určená Výborom Národnej rady Slovenskej republiky pre pôdohospodárstvo a životné prostredie za spravodajkyňu k návrhu zákona (tlač 1351). Predkladám informáciu k predloženému návrhu zákona. Návrh spĺňa podľa rokovacieho poriadku aj legislatívnych pravidiel všetky náležitosti. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh prerokovali tieto výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu v Národnej rade v prvom čítaní. Pani predsedajúca, skončila som, otvorte, prosím, rozpravu.
Fecko, Martin, poslanec NR SR (2010-12-08):
Ďakujem pekne, ďakujem pekne, pán kolega, že ste ma upozornili, že aj Prešov je ohrozený, takže, samozrejme, dvihnem ruku proti a dúfam, že s pánom Hagyarim, ktorý ostal pri primátorskom kresle, si to ujasníme a, samozrejme, ani my to nechceme do Prešova. Ďakujem pekne.
P. Hrušovský, predseda NR SR: (2003-09-19):
(Prerušenie rokovania o 9.09 hodine.) (Pokračovanie rokovania o 9.50 hodine.)
Budaj, Ján, poslanec NR SR (2016-10-14):
Ďakujem. Toto ani nie je na nejaký dlhší, dlhšiu reč, ja by som len od predkladateľa potreboval tú jeho predstavu, že teda ako sa má ten zákon používať. Lebo podľa mňa to je veľmi dôležité. Populisticky sa zapáčiť cyklistom je jednoduché, ale ako bude ten zákon vyzerať v praxi? Ja vidím dva modely. Viem si predstaviť ako Bratislavčan tú natešenú partiu kamarátov, ako vyrážajú na bratislavskú hrádzu, tam konečne nebudú musieť trpieť s nejakým džúsom alebo Pepsi Colou alebo nejakým nedajboh nealkoholickým pivom, ale konečne si dajú poriadnu dvanástku. Potom prídu k okraju tej hrádze, zosadnú z bicyklov a cez Petržalku budú tlačiť tie bicykle až do svojich domovov. To je model číslo jedna. Model číslo dva. Vidím aj život na vidieku. Ako si vidiecky človek v penzijnom veku rozradostene kúpi pivo, vyrazí do blízkeho lesíka, tam slávnostne pivo otvorí, natešene ho vypije, pobicykluje sa po lesíku, vráti sa na okraj lesíka a dotlačí bicykel do svojho rodného domčeka. Takže, prosím vás, povedzte mi ten tretí model.
Číž, Miroslav, podpredseda NR SR (2015-05-06):
Pani podpredsedníčka Jurinová
Kéry, Marián, poslanec NR SR (2021-06-15):
Ďakujem za slovo. Vážený pán minister, takto na diaľku vám chcem odkázať, že na vašu vládu budú ľudia chcieť čo najskôr zabudnúť a vláda Eduarda Hegera vojde do slovenských dejín ako vláda prvého apríla. To je fakt. Vy ste hovorili veľa o obvineniach, ale obvinenie je len jedna strana mince. Človek môže byť obvinený, to bol koniec koncov aj súčasný minister vnútra Mikulec, môže byť vo väzbe, ale druhá strana mince je, či bude aj skutočne odsúdený. A Generálna prokuratúra konštatovala, že mnohé uznesenia o vznesení sú nezákonné, neopodstatnené, predčasné, vydané na základe nedostatočne zisteného skutkového stavu. Pán minister, ja si vyprosujem, aby ste ma nazývali mafiou. Opakujem to, vyprosujem si to. Kto bol obvinený z daňových podvodov, ja alebo vy? A či sa vám to páči, alebo nie, ak mám pocit, že opozícia je kriminalizovaná, právny štát je ohrozený, mnohí ľudia sú vo väzbe nevinní, bez dôkazov, len na základe výpovedí profesionálnych svedkov, ktorí v minulosti páchali trestnú činnosť, za ktorú im hrozili tresty, tak títo ľudia sú kvôli svojej beztrestnosti ochotní povedať čokoľvek na kohokoľvek. Toto mi vadí. A ak sú na niekoho dôkazy, nech sa páči, ale aj takíto ľudia majú nárok na spravodlivý súdny proces. Na to nezabúdajme.
Grendel, Gábor, podpredseda NR SR (2021-05-07):
Prepáčte, pán poslanec, že vás prerušujem. Je jedenásť hodín. V zmysle rokováku by sme mali teraz hlasovať. Chcem sa opýtať, či máte ten prejav ešte na dlhšie...